નિતીનભાઇ પટેલે વધુમાં જણાવ્યું કે, લોકોના પાણીનું, લોકો દ્વારા અને લોકો માટે વ્યવસ્થાપન એટલે ભારતીય જળસંસ્કૃતિ અને આ જળસંસ્કૃતિને જનભાગીદારી સાથે જોડીને રાજ્યનો વિકાસ હવે બમણા વેગથી થવાનો છે. રાજ્યમાં જળસ્તર ઊંચાં આવશે અને તેનો સીધો લાભ પ્રજા અને જીવસૃષ્ટિને મળશે. ૯૦ ટકા ઉનાળો પુરો થવા આવ્યો છતાં આજે રાજ્યમાં પાણીની સમસ્યા સર્જાઇ નથી જ્યારે આજથી વર્ષો પહેલાં ટેન્કર રાજ ચાલતું હતું આ સરકારે દરેક ઘરે અને ખેતરે પાણી પહોંચાડ્યું છે.